open-index/open-wikipedia-markdown huggingface dataset:
פסלטריה

**פסלטריה** (בצ'כית: **Psalteria**) הייתה להקת נשים צ'כית מפראג שפעלה בין השנים 2000–2007. הלהקה נחשבת לאחת מחלוצות סצנת ה"פולק הימי-ביניימי" (Medieval Folk) ומוזיקת העולם בצ'כיה, וזכתה להערכה בין-לאומית בזכות שירה הרמונית נשית עוצמתית, מחקר שפות עתיקות ושימוש בכלים אתניים ותקופתיים.

## היסטוריה ופעילות
הלהקה הוקמה בשנת 2000 והפכה לאחד ההרכבים הבולטים באירופה בתחום השחזור המוזיקלי ההיסטורי. מבקרי מוזיקה נהגו להשוות את העוצמה הווקאלית של הלהקה לזו של ההרכב הפיני הנודע **Värttinä**.

במהלך שנות פעילותן, הוציאו חברות הלהקה שלושה אלבומי אולפן מרכזיים והופיעו בפסטיבלים יוקרתיים ובטירות ברחבי אירופה. בשנת 2007 התפצלה הלהקה לשני הרכבי המשך מצליחים: **BraAgas** ו-**Euphorica**.

## האלבום הראשון: Scalerica D'Oro (2001)
אלבום הבכורה של הלהקה הוקדש ברובו המכריע לשימור והחייאת מוזיקה יהודית-ספרדית (לאדינו) ומוזיקה נוצרית-חילונית מימי הביניים. האלבום מכיל 21 רצועות ומציג שליטה פונטית יוצאת דופן ב-6 שפות עתיקות:

* **לאדינו (Judeo-Spanish):** השפה הדומיננטית (כ-57% מהאלבום). הלהקה ביצעה 12 שירים מובהקים בשפה זו, ביניהם: *Scalerica D'Oro, Quando El Rey Nimrod, Morena Me Llaman, Adio Querida* ו-*La Serena*.
* **גליסית-פורטוגזית עתיקה:** בשימוש בשירי ה"קנטיגות" (למשל: *A Virgen Mui Gloriosa, Como Poden*).
* **אוקסיטנית (צרפתית עתיקה):** שפת הטרובדורים (*Ai Vis Lo Lop, Kalenda Maya*).
* **לטינית:** שפת הכנסייה והסטודנטים (*Totus Floreo, Stella Splendens*).
* **גרמנית עתיקה (Middle High German):** שפת ה"מינזנגר" (*Loibere Risen*).
* **קטלאנית עתיקה:** שפת צליינים מצפון ספרד (*Los Set Gotxs*).

## המשך הפעילות והפיצול
באלבומיה הבאים, **Por La Puerta...** (2003) ו-**Balábile** (2006), המשיכה הלהקה להרחיב את המנעד הלשוני שלה ל-10 שפות, כולל שפות סקנדינביות (פינית ושוודית) ושפות בלקניות (מקדונית ובולגרית).

השימוש בכלי נגינה כגון **ציסטר**, **פידולה**, **דרבוקה** ו**ריק** העניק לביצועיהן גוון "מפותח" – שילוב בין מוזיקה אתנית עתיקה לבין פופ-פולק איכותי ונגיש.

## חברות ההרכב (הגרעין הקלאסי)

* **קייטרינה גֶטליכוֹבָה (Kateřina Göttlichová):** מנהיגה מוזיקלית, שירה, ציסטר ופידולה.
* **קארלה בראונובה (Karla Braunová):** חלילים וקלרינט.
* **איווה שארצובה (Iva Šářecová):** שירה וכלי נשיפה.
* **אווה ז'ידקובה (Eva Žídková):** שירה וכלי הקשה.
* **אלז'בטה "בטי" יוזפי (Alžběta Josefy):** (2000–2006).

## קישורים חיצוניים
* Scalerica d'Oro – אלבום הבכורה (2001), באתר YouTube
* Por la puerta – אלבום האולפן השני (2003), באתר YouTube
* דף הלהקה באתר Discogs
* אתר האינטרנט הרשמי של הלהקה

קטגוריה:להקות פולק
קטגוריה:להקות צ'כיות
קטגוריה:מוזיקה של ימי הביניים
קטגוריה:להקות בנות
קטגוריה:זמרים השרים בלאדינו
מאחה בלאנקה

**מאחה בלאנקה** (בטאגאלוג: **Maja Blanca**) הוא קינוח פיליפיני המבוסס על חלב קוקוס ועמילן תירס.

המאכל מורכב מחלב, תירס, סוכר וחלב קוקוס שאותם מערבבים ומבשלים יחד עד להסמכת התערובת ומעבירים לתבנית בטמפרטורת החדר.

מלבד הגרסה הבסיסית, קיימת גרסה המבוססת בטטה סגולה, גרסה ירוקה עם עלי פנדן וקוקוס וגרסה המבוססת על גבינה ודלעת.

נהוג להגיש את המאכל באירועים חגיגיים, פסטיבלים ובתקופת חג המולד ובליווי פירורי קוקוס מטוגנים.

## קישורים חיצוניים

## הערות שוליים

קטגוריה:המטבח הפיליפיני: קינוחים
קטגוריה:אוכל רחוב
קטגוריה:פודינג
קטגוריה:קוקוס
אסון פייפר אלפא

**אסון פייפר אלפא** התרחש ב-6 ביולי 1988. אסדת הגז פייפר אלפא, שהייתה מוצבת בים הצפוני, נהרסה כתוצאה מאש שפרצה בה והתפוצצויות שהתרחשו עקב השריפה. באסון נספו 167 בני אדם.

## האסון
פייפא אלפא הייתה אסדה בריטית להפקת גז, ששימשה בעבר להפקת נפט. בעליה הייתה חברת אוקסידנטל פטרוליום . היא הייתה הוותיקה באסדות להפקת אנרגיה בים הצפוני. הייתה מוצבת כ-200 קילומטר מצפון מזרח לעיר אברדין שבסקוטלנד. בעת האסון נמצאו בה 226 איש.

בשעה 22:00 לערך (לפי שעון גריניץ') פרצה אש באסדה כתוצאה מדליפת גז (ראו להלן). זו גרמה לשלוש התפוצצויות גדולות, בשעות 22:20, 22:50 ו-23:20. בין היתר התפוצצו צינורות דלק שקישרו את האסדה לאסדות אחרות. חום השריפה הגיע עד ל-700 מעלות צלזיוס, האש הגיעה לגובה של 100 מטר, ושברים הועפו באוויר עד לגובה של 800 מטר. האש וההתפוצצויות העלו את האסדה כולה באש עד אשר חלקיה התפרקו וקרסו לתוך הים.

משאבות כיבוי האש של האסדה הועברו לפני האסון ממצב אוטומטי למצב של הפעלה ידנית בשל העובדה שצוללן היה עסוק בעבודה תת-מימית מתחת לאסדה. עוצמת האש והפיצוצים מנעו מצוות חדר הבקרה להפעילן. מלבד זאת היה ידוע שמערכת הכיבוי נמצאה במצב תפקודי גרוע, באופן שהתועלת שהייתה צפויה להביא הייתה מוגבלת.

רבים מאנשי הצוות הסתגרו עם תחילת האסון באגף המגורים של האסדה, כפי שאומנו לעשות. לא נעשה ניסיון מאורגן לנטוש אותו אלא היו רק ניסיונות עצמאיים של עובדים יחידים להיחלץ, עד שגם אגף זה קרס לים.

כלי שיט ומסוקים לחילוץ נשלחו אל האסדה הבוערת, אך לא הצליחו לגשת אליה. נחלצו אלו מהעובדים שהצליחו לנטוש את האסדה בשלום, לרדת למים - שהיו מכוסים בדלק בוער - ולשחות הרחק ממנה. כמה מהם קפצו מהאסדה אל הים מגובה רב. הנפגעים הוטסו לבית חולים באברדין.

165 מתוך 226 האנשים באסדה נספו, וכן שניים מאנשי ההצלה שהגיעו לקרבת האסדה בניסיון לחלץ ממנה אנשים. היו 61 ניצולים. גופות חלק מהנספים נמצאו בין שרידי האסדה לאחר חודשים מהאסון וכ-30 מהן לא נמצאו מעולם.

הניצולים סיפרו כי חזו במראות קשים ביותר. רבים מהם סבלו ממצוקה נפשית קשה במשך שנים לאחר האסון.

## לאחר האסון
הוקמה ועדה לחקירת האסון בראשות השופט הלורד קאלן . היא קיימה את ישיבותיה באברדין ושמעה את עדויות הניצולים. כיוון שהאסדה נהרסה כליל לא היה באפשרותה של הוועדה לבדוק ראיות פיזיות.

הוועדה קבעה שהמקור לשריפה הראשונית היה דליפת גז מרכיב תחליפי זמני לשסתום, שהותקן על אחד הצינורות ולא הודק למקומו כהלכה. בסופו של דבר ניצוץ כלשהו הצית את הגז הדולף.

בין היתר העלתה החקירה, שעקב האסון הופרעה התקשורת ממנה עם אסדות שכנות. מסיבה זו הן לא הפסיקו את פעילות ההפקה שלהן, ובפועל הוסיפו להזרים דלק לאסדה הבוערת ועל ידי כך הזינו את השריפה בה.

הוועדה פרסמה את הדו"ח שלה בנובמבר 1990, יותר משנתיים לאחר האסון. הדו"ח הצביע על ליקויים ניהוליים ובטיחותיים חמורים באסדה, לרבות בנוגע לאימוני הבטיחות והחילוץ לעובדיה. הדו"ח העביר ביקורת חריפה על חברת אוקסידנטל, אך לא ננקטו נגדה ונגד אנשיה הליכים פליליים. הדו"ח כלל 106 המלצות, אשר הביאו לשינוי בתרבות הבטיחות בתעשיית האנרגיה בים הצפוני.

חברת אוקסידנטל שילמה לניצולים ולקרובי הנספים פיצויים בסכום כולל של 110 מיליון לירות.

מספר אנדרטאות לזכר האסון והנספים הוקמו באברדין ובאתרים אחרים בסקוטלנד.


תמונה:Piper (west).png|תרשים האסדה
תמונה:Piper connections.png|צינורות שקישרו בין האסדה לאסדות אחרות


## קישורים חיצוניים


* 
* 
* 
* 
* 


## הערות שוליים

קטגוריה:אסונות בממלכה המאוחדת
קטגוריה:שרפות בממלכה המאוחדת
קטגוריה:אירופה: התפוצצויות
קטגוריה:הפקת אנרגיה בים הצפוני
פייפר אלפא
קטגוריה:1988 בממלכה המאוחדת
מאיר פלאי

**מאיר פלאי**, נולד כ**מאיר פיליפובצקי** (ברוסית: **Меиром Филипповецкие**; ט"ו באב ה'תרנ"ג, 28 ביולי 1893 – ל' בניסן ה'תשי"ח, 20 באפריל 1958) היה מוציא לאור, איש עסקים ופעיל ציבור ב ובימי ראשית המדינה. הוא היה ממייסדי הוצאות הספרים "אחיעזר" ו"מוריה", מנהל הוצאת "מסדה", וכן פעל בתחומי המקרקעין והבינוי. היה נשוי לברכה פלאי, מייסדת ומו"לית הוצאת "מסדה".

## קורות חייו
פלאי נולד בשם מאיר פיליפובצקי ב שבאוקראינה (אז תחת שלטון האימפריה הרוסית). אביו, יצחק, עבד כמנהל פנקסים והיה מפעילים בולטים של תנועת חיבת ציון, ואימו בת-שבע הייתה בתו של הרב דב ימפולסקי. בנעוריו קיבל חינוך תורני בחדר ובישיבה, ולאחר מכן השלים את לימודיו בגימנסיה. באותה תקופה החל את פעילותו הציונית כחבר בתנועת צעירי ציון בקייב.

עם פרוץ מלחמת העולם הראשונה בשנת 1914, הגיע פלאי לעיירה סטארוביץ' כדי לשמש כמורה לילדי הקהילה היהודית. שם פגש את ברוניה קוצנוק, שהייתה מבוגרת ממנו בשנתיים וחצי. אף על פי שמשפחתה התנגדה לקשר, השניים התאהבו ונישאו באוקטובר 1914. בשל מלחמת העולם הראשונה מאיר גויס, ונשלח לחזית, משם נמלט ושרד בדרך נס. לזוג נולדו לימים שני ילדים: אלכסנדר (1915–2007) ושרה (1922–2012).

התקדמות הכוחות הבולשביקים אילצה את המשפחה להימלט מן העיר חזרה לכפר, וכיוון ששניהם נחשבו קפיטליסטים (מאיר הקים בעיר מפעל לשקים) לא יכלו לחזור בעקבות ניצחון הבולשביקים.

באחת מן הנסיעות של מאיר, שבהן הוביל סוכר לאודסה, הוא פגש במנחם אוסישקין, שהציע לו לעלות לארץ ישראל על סיפון האנייה "רוסלאן" שהייתה יוצאת משם ליפו. אובדן מקור ההכנסה, מלחמת האזרחים וחינוכו הציוני של מאיר גרמו למשפחה לעזוב את אוקראינה והם עלו לארץ ישראל דרך קהיר ביולי 1921 בלא שידעו דבר על תנאי המחיה בארץ אז.

## פעילותו בארץ ישראל
בשנת 1921 עלו מאיר וברכה פלאי לארץ ישראל והשתקעו בתל אביב. עם הגעתם ארצה, עיברת מאיר את שם משפחתו מפיליפובצקי לפלאי וברוניה עיברתה את שמה לברכה. בראשית דרכו בארץ עסק בתחום הבינוי וניהל את פרויקט ההקמה של שכונת צ'לנוב בתל אביב.

בהמשך פנה לענף הספרים וההוצאה לאור. הוא ייסד את בית מסחר הספרים "אחיעזר", ולאחר מכן הקים את הוצאת "מוריה" בשותפות עם הוצאת דביר. רעייתו, ברכה פלאי, החלה אף היא לעסוק בשיווק והפצת ספרים ולימים ייסדה את הוצאת "מסדה" המוכרת.

בנוסף לפועלו בענף הספרות, פלאי היה שותף מרכזי במספר חברות כלכליות ומסחריות. הוא נמנה עם מייסדי חברת "הפלס" שעסקה בנדל"ן, בנייה, ביטוח ושיווק מוצרי קוסמטיקה. כמו כן, היה ממייסדי חברת "צור", ששמה לה למטרה לרכוש קרקעות עבור קרן קיימת לישראל. היה שותף עם משפחת טייבר בהקמת חברת הביטוח "ציון".

החל משנת 1943 כיהן פלאי כמנהל בהוצאת הספרים מסדה וסייע בניהול העסק המשפחתי.

## פעילות ציבורית ואחרית ימיו
לצד עסקיו המסחריים, פלאי לקח חלק פעיל בחיים הציבוריים. הוא כיהן כיושב-ראש סניף תל אביב של החבל הימי לישראל והיה חבר בוועד הארצי של קרן היסוד.

מאיר פלאי הלך לעולמו בתל אביב ב-20 באפריל 1958.

## קישורים חיצוניים
* 
* מאיר פלאי, בתוך: לקסיקון הספרות העברית החדשה (אוניברסיטת אוהיו)
* ר' מאיר פלאי ז"ל בעל "מסדה" : שלושים לפטירתו. – יוסף קלוזנר מעריב, ד' בסיון תשי"ח, 23 במאי 1958, עמ' 11
* 

## הערות שוליים

קטגוריה:מו"לים ישראלים
קטגוריה:אנשי עסקים ביישוב
קטגוריה:אנשי העלייה השלישית
קטגוריה:ישראלים ילידי אוקראינה
קטגוריה:קרן היסוד
קטגוריה:תל אביב-יפו: אישים
קטגוריה:ילידי 1893
קטגוריה:ישראלים שנפטרו ב-1958
הפנים על קרטון החלב (סרט)

**"הפנים על קרטון החלב"** הוא סרט דרמה טלוויזיה אמריקאי משנת 1995, הסרט מבוסס על הרומן "הפנים על קרטון החלב" מאת קרוליין קוני  משנת 1990. בסרט מככבת קלי מרטין בתפקיד ג'ייני ג'סמון, שנולדה בשם ג'ניפר סנדס, ילדה בת שש עשרה שמוצאת תמונה של פניה על גב קרטון חלב ומחברת את חלקי עברה יחד.

## עלילה
ג'ייני ג'סמון בת 16 חיה חיים מאושרים. יש לה הורים נהדרים בשם מירנדה ופרנק ג'סמון וחברה טובה בשם שרה שרלוט. עולמה מתנפץ כשהיא מבחינה בתמונה של ג'ניפר סנדס, ילדה בת שלוש שנעדרה, אותה היא מזהה כעצמה, על קרטון החלב של חברתה הטובה שרה שרלוט. ג'ייני מחפשת בעליית הגג שם היא מוצאת ארגז המכיל פריטים מילדה בשם "האנה". כאשר ג'ייני מתעמתת עם הוריה על העובדה שאין לה תמונות של תינוק, הם מודים שהם סבא וסבתא שלה ושהאנה היא אמה האמיתית. הם מספרים לה שהאנה הייתה מעורבת בכת והופיעה בפתח ביתם יום אחד עם ג'ייני בת השלוש איתה.

ג'ייני וחברתה ריב, שלא מצליחות להפסיק לחשוב שהוריה אולי חטפו אותה, עוקבות אחר משפחת סנדס ומבינות שיש לג'ייני בדיוק אותו שיער ג'ינג'י כמו לכל אחד מבני משפחתם.

ג'ייני מספרת להוריה של האנה את מה שגילתה ומראה להם את קרטון החלב. הם מתחילים לחשוב שהאנה אולי חטפה את ג'ייני והמציאה כי היא הילדה שלה. ג'ייני מתאחדת עם הוריה הביולוגיים, ג'ונתן וסאדה סנדס ועם אחיה הגדול סטיבן ואחותה הצעירה ג'ודי. אבל ג'ודי וסטיבן לא ממש שמחים על חזרתה.

כאשר ג'ייני מחליטה לברוח חזרה למשפחת ג'סמון, סטיבן, אחיה, עוקב אחריה. בתחנת האוטובוס הוא מספר לה שכשהיו קטנים הם היו בחנות נעליים עם אמם וסטיבן היה אמור להשגיח עליה, אך לא עשה זאת, וזו הסיבה שהאנה חטפה אותה. ג'ייני אומרת שהיא סולחת לו.

ג'ייני בכל זאת מחליטה לחזור להוריה המאמצים. אביה הביולוגי ג'ונתן, אף על שהוא עצוב, מקבל זאת בעוד ג'ודי וסטיבן לא. עם זאת, ג'ייני אומרת לג'ודי שהן עדיין אחיות ותמיד יהיו אחיות. בזמן שסאדה, האם הביולוגית וג'ייני נוסעות חזרה למשפחת ג'סמון, היא מספרת לה על אותו היום בחנות הנעליים, וג'ייני אומרת שהיא מצטערת. בזמן שג'ייני יוצאת עם פרנק ג'סמון לביתם, סאדה סנדס פוגשת פנים אל פנים את מירנדה ג'סמון, שמושיטה לה את ידה בחום.

## שחקנים
* קלי מרטין בתפקיד ג'ניפר סנדס/ג'ייני ג'סמון.(הדמות הראשית)
* שרון לורנס בתפקיד סאדה סנדס
* אדוארד הרמן בתפקיד פרנק (ג'בנסון) ג'סמון
* ריצ'רד מסור בתפקיד ג'ונתן סנדס
* ג'וני גרין בתפקיד ריב שילדס
* ג'יל קלייבורג בתפקיד מירנדה (ג'בנסון) ג'סמון
* קריסטופר ראיין וינטרס בתפקיד סטיבן סנדס
* קרוליין פריקליר בתפקיד ג'ודי סנדס
* ג'ואנה קנטון בתפקיד שרה שרלוט
* לורי לינדברג בתפקיד גברת שילדס
* אלן זלץ בתפקיד ליזי שילדס
* ריצ'רד ק. אולסן בתפקיד ל. מקדונל
* אדם שרנגוס בתפקיד סטיבן סנדס הצעיר

## ראו גם

* ילדי קרטוני החלב 

## קישורים חיצוניים

## הערות שוליים

קטגוריה:סרטים המבוססים על רומנים אמריקאים
קטגוריה:סרטי 1995
מרטין פרדריק אנסל

**מרטין פרדריק אנסל** (באנגלית: **Martin Frederick Ansel**; ) היה פוליטיקאי אמריקאי מקרוליינה הדרומית, איש המפלגה הדמוקרטית, שכיהן כחבר בית הנבחרים של קרוליינה הדרומית בשנים 1882–1888, וכמושל קרוליינה הדרומית ה-89 בשנים 1907–1911.
## ראשית חייו
מרטין פרדריק אנסל נולד בצ'ארלסטון שבקרוליינה הדרומית, כבנם של ג'ון אנסל, שהיגר לאמריקה מווירטמברג שבגרמניה, ושל פרדריקה באוור, אף היא מהגרת גרמניה. אנסל גדל ב"מושבה" הגרמנית ולהאלה  שבקרוליינה הדרומית. ב-1870 הוא התקבל ללשכת עורכי הדין, ובתחילה עסק במשך ארבע שנים בעריכת דין בפרנקלין , ולאחר מכן בגרינוויל, שם הוא היה מעורב בפוליטיקה.

## קריירה פוליטית
בשנים 1882–1888 כיהן אנסל בבית הנבחרים של קרוליינה הדרומית. לאחר מכן ועד 1901 הוא שימש כתובע במחוז השיפוטי השמיני של קרוליינה הדרומית.

החל מ-1902 החל אנסל להתעניין בהתמודדות על משרת מושל קרוליינה הדרומית, אך רק ב-1906 התמודד ונבחר. ב-1908 הוא נבחר לתקופת כהונתו השנייה כמושל. במהלך תקופת כהונתו הונהג חוק היובש המדינתי. באותה תקופה החלו בתי הספר לקבל סיוע כספי והושמו תחת פיקוח המדינה. נוסד בית לוותיקי הקונפדרציה, והוקמו משרד הבריאות המדינתי ומחלקת הביטוח המדינתית. לאחר תום כהונתו כמושל, שב אנסל לעיסוקו בעריכת דין.
## חיים אישיים
ב-1878 נשא אנסל לאישה את אופליה אן ספייטס, שעד לפטירתה ב-1894 נולדו להם שתי בנות ובן אחד, בנוסף לבן אחד שנפטר בגיל 21 ואחד שנפטר בינקותו. ב-1898 נישא אנסל בשנית לאדלייד רוזמונד "אדי" הוליגסוורת', שנפטרה ב-1937. אחת מבנותיו, פרדריקה, השיקה ב-1908 את אוניית המערכה קרוליינה הדרומית.

מרטין פרדריק אנסל נפטר בגרינוויל ב-23 באוגוסט 1945. הוא נטמן בבית הקברות ספרינגווד שבעיר.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, pp. 1427-1428.


## קישורים חיצוניים

* מרטין פרדריק אנסל באתר אגודת המושלים הלאומית 
* מרטין פרדריק אנסל באתר The Political Graveyard 
* 

## הערות שוליים

קטגוריה:אמריקאים ילידי קרוליינה הדרומית
קטגוריה:מושלי קרוליינה הדרומית
קטגוריה:מושלי מדינות ארצות הברית מהמפלגה הדמוקרטית
קטגוריה:חברי האספה הכללית של קרוליינה הדרומית
קטגוריה:אמריקאים ממוצא גרמני
קטגוריה:אמריקאים שנולדו ב-1850
קטגוריה:אמריקאים שנפטרו ב-1945
ספר הזהב

**ספר הזהב** (כתב מונגולי: ᠠᠯᠲᠠᠨ ᠳᠡᠪᠲᠡᠷ; מונגולית קירילית: Алтан дэвтэр;Altan Debter) הוא ספר היסטוריה מוקדמת של המונגולים, הנחשב לאבוד. לרשיד א-דין המדאני הייתה גישה אליו בעת כתיבת דברי הימים שלו, ג'אמע אל-תוואריח'. יש הסבורים כי "ההיסטוריה הסודית של המונגולים" מבוסס עליו, אם כי ההיסטוריון דייוויד מורגן טוען כי אף על פי ששני המקורות מסכימים על עובדות ואירועים כלליים, "ברור שהם בלתי תלויים זה בזה". הוא גם היווה השראה ל"רשומות מערכות שנגוו"  שעדיין קיים.

## פרטים
הספר אוחסן בארכיון המדינה של האילח'אנים בצורת דפים נפרדים. חלק מהדפים מעולם לא סודרו. הספר נכתב בשפה המונגולית ולכן נחשב לקדוש. רק האצילים והנסיכים השייכים לשושלת המונגולית השלטת קיבלו גישה לספר.

זהותו האמיתית של מחבר הספר נותרה לא ידועה.

## הערות שוליים

קטגוריה:ספרים אבודים
קטגוריה:קצרמר מונגוליה
טרבזונספור (כדורסל)

**מועדון כדורסל טרבזונספור** (בטורקית: **Trabzonspor Basketbol Kulübü**) היא קבוצת כדורסל טורקית מטרבזון המשחקת בליגת העל הטורקית בכדורסל. הקבוצה נוסדה ב-2008 כמחלקת הכדורסל של מועדון הספורט טרבזונספור והתחרתה בליגה הבכירה במשך שבע עונות עד שהתפרקה מסיבות כלכליות ב-2018. בתחילת 2024 חידש המועדון את פעילות הכדורסל שלו, זכה באליפות הליגה הטורקית השנייה בכדורסל בעונת 2024/25 ועלה בחזרה לסופרליגי.

## היסטוריה
[ממוזער|טרבזונספור לפני משחק מול [פנרבחצ'ה (כדורסל)|פנרבחצ'ה במסגרת ליגת העל הטורקית בכדורסל, 2018]]

מועדון הכדורגל טרבזונספור נוסד בשנת 1967, אך מחלקת הכדורסל שלו נוסדה רק ב-2008 כשרכשה את רישיונה של קבוצת אלפלה מחברת אולקר והחלה לשחק ב. בעונת 2009/10 עלתה הקבוצה לליגת העל הטורקית בכדורסל לאחר שזכתה באליפות ליגת המשנה.

בעונת 2010/11 סיימה טרבזונספור במקום ה-11 בליגה אך העפילה לחצי גמר הגביע הטורקי בכדורסל, בו הודחה בידי בשיקטש. בעונת 2011/12 סיימה הקבוצה במקום ה-15 וירדה לליגה השנייה, אך כעבור עונה אחת בלבד זכתה באליפות ושבה לליגת העל.

בעונת 2014/15 ערכה טרבזונספור את הופעת הבכורה האירופית שלה כששיחקה ביורוצ'לנג'. לאחר שסיימה את שלב הבתים הראשון במאזן מושלם ואת שלב הבתים השני במקום הראשון עם הפסד בודד, ניצחה הקבוצה 2–0 את אבטודור סראטוב בסדרת הטוב מ-3 ברבע הגמר והעפילה לפיינל פור, אותו אירחה. בחצי הגמר ניצחה טרבזונספור את אנרג'יה רובינאר הרומנית 83–63, אך בגמר הפסידה 63–64 לנאנטר הצרפתית מסל ניצחון של טי. ג'יי. קמפבל. באותה עונה, בה אימן את הקבוצה ננאד מרקוביץ', העפילה לראשונה לפלייאוף מהמקום השישי והפתיעה ברבע הגמר את דרושפאקה, אך בסדרת חצי הגמר הובסה 0–3 בידי אנאדולו אפס.

בעונת  שיחקה טרבזונספור ביורוקאפ, השנייה במבנה ליגות הכדורסל באירופה, אך הודחה בשלב 32 האחרונות. בעונת  השתתפה במוקדמות היורופקאפ, אך הפסידה על חודה של נקודה לסולנוקי אולאי מהונגריה.

ב-2 באוקטובר 2018 הודיעה טרבזונספור על פרישתה מליגת העל הטורקית בשל בעיות כלכליות, ומאוחר יותר הפסיק המועדון את פעילות הכדורסל שלו.

ב-2024 הודיעה טרבזונספור על החלטתה להחזיר את קבוצת הכדורסל המקצועני של המועדון, ובפברואר 2024 הצטרפה לליגה האזורית, הליגה הרביעית בטורקיה. לאחר שזכה בעלייה ל-TB2L, הליגה השלישית, קיבל המועדון הזמנה מפדרציית הכדורסל הטורקית לעלות ישירות לליגת המשנה לעונת 2024/25. הקבוצה זכתה באליפות באותה עונה ושבה לאחר שבע שנים לליגת העל הטורקית.

## תארים והישגים
;יורוצ'לנג'
*סגנות (1): 2015
;הליגה הטורקית השנייה בכדורסל
***זכייה (3):** 2010, 2013, 2025

## שחקנים בולטים
[ממוזער|[אלטון בראון במדי טרבזונספור, 2012]]

*  איגור מילושביץ'
* אלטון בראון
* קווין פינקני
* פול סטול
* קירק פני
*  די בוסט
* נוביצה וליצ'קוביץ'
* טרנס קינסי
* דרווין קיצ'ן

## קישורים חיצוניים

## הערות שוליים

קטגוריה:קבוצות כדורסל טורקיות
*
האפוטרופיה הפטריארכלית הארמית קתולית של ירושלים

**האפוטרופיה הפטריארכלית הארמית-קתולית של ירושלים** (באופן לא רשמי **ירושלים של הסורים**) הוא אפוטרוף פטריארכלי (תחום שיפוט בישורי קתולי מזרחי טרום-דיוקסי) של הכנסייה הסורית-קתולית (טקס אנטיוכיה בשפה הארמית) עבור ארץ הקודש וירדן.

היא תלויה ישירות בפטריארך הארמי הקתולי של אנטיוכיה (עם מושב בביירות), אך אינה חלק מפרובינציה כנסייתית שלו או מכל פרובינציה כנסייתית אחרת, ותלויה ברומא בדיקסטריה של הכנסיות המזרחיות.

כנסיית מר תומא בירושלים היא כנסיית מושבו של ראש הסורים-קתולים בארץ הקודש, האפוטרוף הפטריארכלי יעקב אפרים.

## ראו גם
* הכנסייה הסורית הקתולית

קטגוריה:נצרות קתולית מזרחית
לב סיביריאקוב

**לב סיביריאקוב** (ברוסית: **Лев Михайлович Сибиряков**; 1870 – 1938) היה זמר אופרה יהודי-רוסי, מן הבולטים בקולות הבס בראשית המאה ה-20, וכן מורה למוזיקה.

## ביוגרפיה
סיביריאקוב נולד בשם "לייב (או: ליפא) ספיוואק" בשנת 1870 בעיירה קוריץ (לפי מקורות אחרים: פולונה) שבפלך ווהלין, למשפחה של חזנים. אביו, אלתר, היה חזן עני. ונודע בשם "אלתר קאריצקער", ואף זקנו יצחק שימש כחזן בקישינוב.

בילדותו התייתם בגיל צעיר, וכבן חמש עשרה עזב את עירו, בתחילת דרכו שימש כ אצל החזן ניסן ספיבק בברדיצ'ב. ואצל החזן אהרן רוזמרין שהיה חזן בלוצק, ואף נמנה עם מקהלתו. לאחר מכן, במשך זמן־מה, שר בעצמו בבית הכנסת.

משם עבר לקישינוב, שם החל לשאוף לקריירה מוזיקלית כחזן וזמר. בהמשך עבר לאודסה, שם עבד בתיאטרון וכן שימש בבית הכנסת ברודי.

באודסה נישא לאישה אמידה, ובעזרת תמיכתה יצא ללמוד מוזיקה באיטליה, אצל המאסטרו צ'זארה רוסי. בשנת 1895 במהלך שהותו שם התגלה כישרונו על ידי המנצח הידוע ארטורו טוסקניני, אשר הזמינו להופיע בתיאטרון לה סקאלה במילאנו. באיטליה הופיע תחת שם הבמה **לאופולדו ספיווקיני**.

בעונת 1896–1897 הופיע בדל ליסאו בברצלונה.

עם שובו להאימפריה הרוסית החל בקריירה ענפה כזמר אופרה והופיע בערים רבות, בהן טביליסי, חרקוב, קייב ובאקו. בשנים 1902–1904 ושוב בשנים 1909–1921 היה סולן בתיאטראות הקיסריים, ובפרט בתיאטרון מרינסקי בסנקט פטרבורג, שם הופיע לצד זמרים מפורסמים כגון פיודור שאליאפין וליאוניד סובינוב. בשל עוצמת קולו כונה על ידי המבקרים "צאר הבסים". ולא הסכים להמיר את דתו לנצרות על אף ההפצרות והלחץ שהופעל עליו.

בשנת 1906 עבר לקייב והופיע באופרה המקומית. בהמשך שב לפטרבורג והמשיך להופיע עד לאחר מהפכת אוקטובר.

סיביריאקוב הרבה להקליט, והיה מן הזמרים הראשונים ברוסיה שהקליטו תקליטי גרמופון במספר רב.

בשנת 1910 הוזמן להופיע גם בבוסטון שבארצות הברית, ובמהלך הקריירה שלו הופיע ברחבי אירופה ואף באנגליה, שם זכה להערכה רבה.

לאחר מלחמת העולם הראשונה השתקע בוורשה, שם שימש כפרופסור בקונסרבטוריון המקומי.

בשנת 1927 ביקר בארץ ישראל.

## יצירתו וסגנונו
סיביריאקוב נודע כבעל קול בס עמוק ורב־עוצמה, בעל גוון "צ'לו", אשר איפשר לו לבצע תפקידים דרמטיים רחבי היקף. הוא הצטיין במיוחד ביצירות של ריכרד וגנר, ובתפקיד ווטאן באופרה "הוולקירה".

ברפרטואר שלו נכללו גם אופרות רוסיות ואיטלקיות רבות, ובהן:
* "אאידה"
* "פאוסט"
* "הכלה הצארית"
* "לוהנגרין"

בנוסף ביצע גם שירים עממיים, ובמידה מסוימת נשמר קשרו למורשת החזנות ממנה צמח.

## מורשת
סיביריאקוב נחשב לאחד מזמרי הבס החשובים של תקופתו. השפעתו ניכרת הן בתחום האופרה הרוסית והן במסורת הזמרה היהודית-מזרח אירופית.

הסופר מיכאיל בולגקוב התפעל משירתו בצעירותו, ואף החזיק תמונה שלו עם הקדשה.

## להאזנה
*

## קישורים חיצוניים

*⁨⁨פרימארגן (ריגה)⁩, 9 מרץ 1927⁩ 
*⁨⁨פארווערטס⁩, 10 נובמבר 1927⁩ 

## הערות שוליים

קטגוריה:זמרי אופרה יהודים
קטגוריה:זמרי אופרה רוסים
קטגוריה:בס
קטגוריה:מוזיקאים יהודים
קטגוריה:מורים למוזיקה
קטגוריה:ילידי 1870
קטגוריה:נפטרים ב-1938
קליפר האוקיינוס השקט

left|thumb|המטוס בסן פרנסיסקו, 1940 
**קליפר האוקיינוס השקט** (באנגלית: **Pacific Clipper**; רישום כלי טיס אזרחי: NC18602) היה מטוס ימי אמריקאי מדגם בואינג 314, שהתפרסם בעקבות טיסה בלתי מתוכננת שכמעט הקיפה את כדור הארץ בדצמבר 1941 ובינואר 1942, כאשר נשא את השם "קליפורניה קליפר".

מומחי תעופה הגדירו את הטיסה כטיסה המסחרית הראשונה שהקיפה את העולם, משום שהמטוס הצליח לשוב למדינת המוצא שלו.

## היסטוריה
המטוס נבנה בשנים 1938–1939 ונמסר לחברת פאן אמריקן וורלד איירווייז. טיסת הבכורה שלו התקיימה בשנת 1939, והוא שימש בטיסות ארוכות טווח מעל האוקיינוס השקט.

## הטיסה ההיסטורית
ב־2 בדצמבר 1941 המריא המטוס מסן פרנסיסקו בדרכו לאוקלנד שבניו זילנד, כחלק מקו נוסעים סדיר.

במהלך הטיסה, כאשר היה בין נומאה לאוקלנד, התקבלה הידיעה על המתקפה על פרל הארבור. בעקבות כניסת ארצות הברית למלחמת העולם השנייה, הנתיב הרגיל חזרה דרך האוקיינוס השקט הפך למסוכן.

הצוות קיבל הוראה שלא לשוב מזרחה, אלא להמשיך מערבה - מסלול שהוביל למעשה להקפת כדור הארץ.

## מסלול הטיסה
left|thumb|מסלול הטיסה - המסלול המקורי בכחול, מסלול החזרה באדום 
לאחר שהגיע לאוקלנד, המריא המטוס מערבה ועבר דרך מספר תחנות, בהן:
* אוסטרליה - גלדסטון (קווינסלנד) ודרווין (הטריטוריה הצפונית) 
* סורבאיה (אינדונזיה)
* טרינקומלי (סרי לנקה)
* קראצ'י (הראג' הבריטי, כיום פקיסטן)
* המזרח התיכון: בחריין
* אפריקה: ח'רטום (סודאן) וליאופולדוויל (קינשאסה, קונגו הבלגית)
* אמריקה הדרומית: נאטאל (ברזיל) ופורט אוף ספיין (טרינידד וטובגו)
* ניו יורק 

במהלך המסע נאלץ הצוות להתמודד עם מחסור בדלק מתאים, תנאי מזג אוויר קשים, תקלות טכניות ואיומים הקשורים למלחמה.

ב־6 בינואר 1942 נחת המטוס בניו יורק, לאחר שטס מעל 30,000 מייל.

## חשיבות
הטיסה נחשבת לאחת הטיסות המסחריות הראשונות שהקיפו את העולם, ולמבצע תעופתי יוצא דופן בתקופת מלחמה.

## לאחר הטיסה
לאחר סיום הטיסה שונה שם המטוס ל"קליפר האוקיינוס השקט", בעיקר לצורכי פרסום.

לאחר מלחמת העולם השנייה נמכר המטוס לחברת תעופה אחרת, ובשנת 1951 פורק.

## ראו גם
* בואינג 314
* היסטוריה של התעופה

## קישורים חיצוניים
* Clipper planes in WWII

## הערות שוליים

קטגוריה:פאן אמריקן וורלד איירווייז
קטגוריה:מטוסים היסטוריים
בית הדין המיוחד לפשע התוקפנות נגד אוקראינה

**בית הדין המיוחד לפשע התוקפנות נגד אוקראינה** (**STCAU**) הוא בית דין פלילי בין־לאומי אד־הוק שמטרתו להעמיד לדין אישים האחראים לפלישות הרוסיות לאוקראינה תחת המושג המשפטי של פשע התוקפנות, כהשלמה לחקירת בית הדין הפלילי הבין-לאומי בעניין אוקראינה.

הסכם בין מועצת אירופה לאוקראינה נחתם ב־25 ביוני 2025 בשטרסבורג. הוא קובע את התנאים להקמת בית הדין וכולל את חוקתו (Statute) כנספח.

בית הדין טרם הוקם; הוא יוקם לאחר שמדינות יספקו ערבויות מחייבות מבחינה משפטית לתמיכה פוליטית וכספית.

## רקע
ב־2022 ו־2023, מספר גופים בין־לאומיים הודיעו על תמיכתם בהקמת בית דין לשפיטת פשע התוקפנות נגד אוקראינה, כולל מועצת אירופה, הנציבות האירופית, האספה הפרלמנטרית של נאט"ו והפרלמנט האירופי.

## הערות שוליים

קטגוריה:בתי דין בין-לאומיים פליליים
קטגוריה:הסכסוך האוקראיני-רוסי
צ'ארלס אורליוס סמית'

**צ'ארלס אורליוס סמית**' (באנגלית: **Charles Aurelius Smith**; ) היה פוליטיקאי אמריקאי מקרוליינה הדרומית, איש המפלגה הדמוקרטית, שכיהן כחבר בית הנבחרים של קרוליינה הדרומית בשנים 1909–1911, ולאחר מכן ועד 1915 כסגן מושל המדינה ה-67. חמישה ימים לפני תום כהונתו, התפטר המושל תחתיו כיהן סמית' קולמן ליווינגסטון בליז, עקב אי רצונו להיות נוכח בטקס ההשבעה של המושל הנבחר ריצ'רד אירווין מנינג השלישי. מתוקף תפקידו כסגן המושל, הושבע סמית' כמושל קרוליינה הדרומית ה-91, וכיהן בתפקיד חמישה ימים, תקופת הכהונה הקצרה ביותר של כל מושלי המדינה לדורותיהם.
## ראשית חייו
צ'ארלס אורליוס סמית' נולד במחוז הרטפורד שבקרוליינה הצפונית, כבנם של ג'וזף ואווה סמית'. ב-1882 הוא סיים את לימודיו באוניברסיטת וייק פורסט  בשנה הבאה הוא עבר לטימונסוויל  שבקרוליינה הדרומית והחל לעסוק בבנקאות ובפעילות עסקית, ובסופו של דבר היה לנשיא של כמה בנקים בקרוליינה הדרומית. הוא גם שימש כנשיא האגודה הבפטיסטית של קרוליינה הדרומית והיה חבר בחבר הנאמנים של אוניברסיטת פורמן  ושל הקולג' לנשים של גרינוויל.

## קריירה פוליטית
ב-1908 נבחר סמית' לבית הנבחרים של קרוליינה הדרומית. שנתיים לאחר מכן הוא נבחר כסגן מושל המדינה. ב-14 בינואר 1915, חמישה ימים לפני תום כהונתו, התפטר המושל תחתיו כיהן סמית' קולמן ליווינגסטון בליז, עקב אי רצונו להיות נוכח בטקס ההשבעה של המושל הנבחר ריצ'רד אירווין מנינג השלישי. מתוקף תפקידו כסגן המושל, הושבע סמית' כמושל קרוליינה הדרומית ה-91, וכיהן בתפקיד חמישה ימים, תקופת הכהונה הקצרה ביותר של כל מושלי המדינה לדורותיהם. לאחר תום כהונתו כמושל, עבר סמית' לבולטימור, שם הוא חי עד פטירתו כשנה לאחר מכן.
## חיים אישיים
ב-1884 נשא סמית' לאישה את פאני ל. ביירד. לשניים נולדו עשרה ילדים, מתוכם שניים נפטרו בינקותם.

צ'ארלס אורליוס סמית' נפטר בבולטימור ב-1 באפריל 1916. הוא נטמן בבית הקברות ביירד שבטימונסוויל.

ביתו שבטימונסוויל  הוכנס ב-1983 אל המרשם הלאומי של מקומות היסטוריים.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, p. 1429.


## קישורים חיצוניים
* צ'ארלס אורליוס סמית' באתר אגודת המושלים הלאומית 
* צ'ארלס אורליוס סמית' באנציקלופדיה של קרוליינה הצפונית 
* צ'ארלס אורליוס סמית' באתר The Political Graveyard 
* 

## הערות שוליים

קטגוריה:אמריקאים ילידי קרוליינה הצפונית
קטגוריה:מושלי קרוליינה הדרומית
קטגוריה:מושלי מדינות ארצות הברית מהמפלגה הדמוקרטית
קטגוריה:סגני מושלי קרוליינה הדרומית
קטגוריה:חברי האספה הכללית של קרוליינה הדרומית
קטגוריה:בוגרי אוניברסיטת וייק פורסט
קטגוריה:אמריקאים שנולדו ב-1861
קטגוריה:אמריקאים שנפטרו ב-1916
מחוז בארנים

**מחוז בארנים** (בגרמנית: **Landkreis Barnim**) הוא מחוז במדינת ברנדנבורג שבגרמניה.

## היסטוריה
מחוז זה הוקם באופן רשמי ב-5 בדצמבר 1993, כתוצאה ממיזוג של מחוזות אברסוולדה וברנאו יחד עם מספר רשויות מקומיות נוספות.

## גאוגרפיה
המחוז ממוקם צפונית לברלין וכולל בתוכו חלקים נרחבים מאזור הפארק הלאומי בארנים והיערות הסובבים אותו.

## קישורים חיצוניים

* 

## הערות שוליים

בארנים
מחוז דאמה-שפרוואלד

**מחוז דאמה-שפרוואלד** (בגרמנית: **Landkreis Dahme-Spreewald**) הוא מחוז במדינת ברנדנבורג שבגרמניה.

## היסטוריה
מחוז זה הוקם באופן רשמי ב-6 בדצמבר 1993, כתוצאה ממיזוג של מחוזות קניגס ווסטרהאוזן, לובן ולוקאו.

## גאוגרפיה
המחוז מאופיין באזורי יערות ומים רבים, ובפרט כולל חלקים משמעותיים מאזור השפרוואלד המיוער.

## קישורים חיצוניים

* 

## הערות שוליים

דאמה-שפרוואלד
חתונה אמריקאית (שיר)

" **חתונה אמריקאית** " הוא שיר של זמר ה־R&B האלטרנטיבי האמריקאי פרנק אושן, שנכלל במקור במיקסטייפ שלו משנת 2011 *Nostalgia, Ultra* . השיר, שיר R&B ורוק אלטרנטיבי אלטרנטיבי, נכתב על ידי אושן עצמו, לצד ג'יימס פונטלרוי, שגם הפיק את השיר. בסופו של דבר הוא הוסר מפלטפורמות הסטרימינג לאחר שהאיגלס איימו בתביעה משפטית בגין שימוש בלתי מורשה בשיר " Hotel California " משנת 1977.

## קומפוזיציה ומילים
שירתו של אושן מכוסה מעל השיר האינסטרומנטלי של הסינגל " Hotel California " של האיגלס משנת 1977. אושן שר על רומן כושל וחפוז בשיר.  מערכת היחסים בין אושן לכלתו האנונימית מגיעה לסיומה בפתאומיות,  כאשר אושן מעיר כי הפורד מוסטנג שלו היא כל מה שיש לו על שמו בהליכי הגירושין, וחושף את נעוריו ואת החיפזון לנישואין.   השיר מבקר את האינדיבידואליזם האמריקאי ואת "הונאת האהבה הנצחית",  ומרמז שנישואין צריכים להיות מתוך אהבה ולא חומרנות.  השיר כולל שירתו של ג'יימס פונטלרוי בסופו. 

## ביקורות על השיר
סטיבן היידן *[[The A.V. Club|ממועדון ה-AV]]* תיאר את "חתונה אמריקאית" כ"המהלך הנועז ביותר" של אושן, וכינה את השיר "אפל, שובב, קצת חסר טעם, ומרתק לחלוטין".  קונור אוניל מ *"The Miscellany News"* שיבח את השיר על סיפורו. 

## מחלוקת הדגימה
השיר משלב במידה רבה את העיבוד האינסטרומנטלי של שירם של להקת האיגלס ״הוטל קליפורניה״ אף על פי שלא קיבל את הרישיון הנדרש.  בשנת 2012, נציגיו של דון הנלי, סולן האיגלס ושותף לכתיבה של "Hotel California", פרסמו מכתב הפסקת פעילות, ובו איימו בתביעה משפטית אם אושן ימשיך לבצע או להפיץ את השיר. 

הנלי מתח ביקורת על השימוש של אושן בשיר, וטען כי מדובר בהפרת זכויות יוצרים ולא בפרשנות אמנותית מחודשת. האיומים המשפטיים הובילו להסרת "American Wedding" מפלטפורמות סטרימינג ואתרי שיתוף מוזיקה כמו יוטיוב. צוותו של הנלי הזהיר את אושן גם מפני ביצוע השיר בהופעה חיה, מה שגרם לאושן להתייחס למצב בבלוג הטאמבלר שלו. הוא הביע תסכול מהפעולות המשפטיות, וטען כי השיר הופץ בחינם ונועד לכבד את המקור, ולא לייצר רווח:

"הוא (הם) איים לתבוע אם אבצע את זה שוב. אני חושב שזה פשוט מדהים... הבחור הזה לא עשיר בטירוף? למה לתבוע את הבחור החדש? לא הרווחתי אגורה מהשיר הזה. הוצאתי אותו בחינם." 

בשנת 2015, הנלי כינה את אושן "אידיוט קטן וחסר כישרון" בראיון.  הוא הצהיר שאושן "לא מבין או מכבד קניין רוחני", ואמנים צעירים יותר ראו בשירים "צעצועים אינטראקטיביים".  דבריו ספגו ביקורת מצד *[[Stereogum]]*, שהאשימו אותו בגינוי אושן "על משהו שמהווה מחווה" תוך התעלמות מהשפעתם של ז'אנרים אפרו-אמריקאים, כמו R&B, על המוזיקה שלו ושל האיגלס. 

## הערות שוליים

קטגוריה:שירים המעורבים במחלוקות הקשורות לפלגיאט
קטגוריה:שירים על גירושים
קטגוריה:שירים על נישואים
קטגוריה:שירי 2011
חבל אלבה-אלסטר

**חבל אלבה-אלסטר** (בגרמנית: **Landkreis Elbe-Elster**) הוא מחוז במדינת ברנדנבורג שבגרמניה.

## היסטוריה
החבל נוצר ב-6 בדצמבר 1993 במסגרת ארגון מחדש של מחוזות ברנדנבורג, ואיגד את אזורי פינסטרוואלדה, באד ליבנוורדה והרצברג.

## גאוגרפיה
החבל נקרא על שם שני הנהרות המרכזיים הזורמים בשטחו: נהר האלבה ונהר האלסטר השחור, המהווים את מקורות המים העיקריים באזור.

## קישורים חיצוניים

* 

## הערות שוליים

אלבה-אלסטר
חבל הפלאנד

**חבל הפלנד** (בגרמנית: **Landkreis Havelland**) הוא מחוז במדינת ברנדנבורג שבגרמניה.

## היסטוריה
המחוז נוסד ב-6 בדצמבר 1993, תוך מיזוג של שני המחוזות הקודמים נאואן ורתונוב, יחד עם מספר רשויות מקומיות נוספות.

## גאוגרפיה
האזור מתאפיין בנוף מישורי ברובו, וממוקם סביב ובאגן הניקוז של נהר ההאפל הזורם במרכזו.

## קישורים חיצוניים

* 

## הערות שוליים

הפלאנד
חבל מרקיש-אודרלנד

**חבל מרקיש-אודרלנד** (בגרמנית: **Landkreis Märkisch-Oderland**) הוא מחוז במדינת ברנדנבורג שבגרמניה.

## היסטוריה
החבל הוקם באופן רשמי ב-6 בדצמבר 1993, ושילב את שטחי מחוזות באד פריינוואלדה, זלו ושטראוסברג לכדי מחוז אחד.

## גאוגרפיה
החבל גובל במזרחו בפולין, כאשר נהר האודר מהווה את הגבול הטבעי והמדיני באזור זה ומאפיין את הנוף המקומי.

## קישורים חיצוניים

* 

## הערות שוליים

מרקיש-אודרלנד
אפי מלכין

**אפרים אפי מלכין** (נולד ב-1981) הוא כלכלן ישראלי המכהן כממונה על השכר והסכמי עבודה במשרד האוצר.

## ביוגרפיה
ב-2009 מלכין החל את דרכו המקצועית במשרד האוצר ושימש כראש ענף חברות ממשלתיות. לאחר מכן קודם לתפקיד רכז חברות ממשלתיות ותאגידים סטטוטוריים. ב-2015 מונה לתפקיד סגן הממונה על השכר ואמון על מערכת הבריאות, והחברות הממשלתיות.

במהלך תפקידיו מלכין מילא תפקיד מרכזי בגיבוש ההסכמים הקיבוציים שליוו את הרפורמה בחברת החשמל, הסכמי הרפורמה בנמל חיפה, סגירת רשות השידור והקמת תאגיד השידור כאן, הסכמי ההפרטה בתע"ש, הסכמי ההבראה בתעשייה האווירית וכן הסכמים משמעותיים נוספים בשירות המדינה.

ב-2019 התמנה מלכין למשנה הממונה על השכר והסכמי עבודה בתפקידו הופקד גם על נושאי רוחב באגף השכר והסכמי עבודה.

בינואר 2023, מונה מלכין לממלא מקומו של הממונה על השכר והסכמי עבודה לתקופה של שלושה חודשים.

באפריל 2023, החליט שר האוצר בצלאל סמוטריץ, כי מלכין ימונה לממונה על השכר והסכמי עבודה בדרך קבע.

### חיים אישיים
מלכין בעל תואר ראשון בכלכלה ופסיכולוגיה ותואר שני במדיניות ציבורית, שניהם מהאוניברסיטה העברית.

הוא נשוי ואב לשלושה.

## הערות שוליים

קטגוריה:הממונים על השכר באוצר
קטגוריה:כלכלנים ישראלים
חבל אוברהאפל

**חבל אוֹבֶּרְהָאפֶל** (בגרמנית: **Landkreis Oberhavel**) הוא מחוז במדינת ברנדנבורג שבגרמניה.

## היסטוריה
מחוז זה הוקם באופן רשמי ב-6 בדצמבר 1993, כתוצאה ממיזוג של מחוזות גרנזה ואורניינבורג.

## גאוגרפיה
המחוז מאופיין באזורי מים ויערות רבים, ונמצא בסמיכות לבירה ברלין.

## קישורים חיצוניים

* 

## הערות שוליים

אוברהאפל
מחוז אוברשפרוואלד-לאוזיץ

**מחוז אוֹבֶּרְשְׁפְּרֵווַאלְד-לָאוּזִיץ** (בגרמנית: **Landkreis Oberspreewald-Lausitz**) הוא מחוז במדינת ברנדנבורג שבגרמניה.

## היסטוריה
מחוז אוברשפרוואלד-לאוזיץ הוקם באופן רשמי ב-6 בדצמבר 1993, בעקבות איחוד המחוזות לשעבר, זנפטנברג וקאלאו.

## גאוגרפיה
שטח המחוז שייך ברובו לאזור ההיסטורי של לאוזיץ התחתית (Niederlausitz) וכולל חלקים ניכרים מאזור כריית הפחם לשעבר שהפך לאזור אגמים.

## קישורים חיצוניים

* 

## הערות שוליים

אוברשפרוואלד-לאוזיץ
מחוז אודר-שפרה

**מחוז אוֹדֶר-שְׁפְּרֵה** (בגרמנית: **Landkreis Oder-Spree**) הוא מחוז במדינת ברנדנבורג שבגרמניה.

## היסטוריה
מחוז זה הוקם ב-6 בדצמבר 1993, מאיחוד של המחוזות ביזקוב, אייזנהוטנשטט ופירסטנוואלדה.

## גאוגרפיה
המחוז שוכן במזרח ברנדנבורג, ונקרא על שם הנהרות אודר ושפרה הזורמים וחוצים את שטחו.

## קישורים חיצוניים

* 

## הערות שוליים

אודר-שפרה
מחוז פריגניץ

**מחוז פְּרִיגְנִיץ** (בגרמנית: **Landkreis Prignitz**) הוא מחוז במדינת ברנדנבורג שבגרמניה.

## היסטוריה
מחוז פריגניץ הוקם ב-6 בדצמבר 1993, בעקבות מיזוג של המחוזות פריצוואלק ופרלברג יחד עם רשויות מקומיות נוספות.

## גאוגרפיה
המחוז ממוקם בצפון-מערב ברנדנבורג. הוא מתאפיין באופי כפרי מובהק וכולל את שמורת הביוספרה של נוף הנהר אלבה (Biosphärenreservat Flusslandschaft Elbe), המהווה מוקד משיכה לחובבי טבע ולשימור אקולוגי.

## קישורים חיצוניים

* 

## הערות שוליים

פריגניץ
מחוז שפרה-נייסה

**מחוז שְׁפְּרֵה-נַיְיסֶה** (בגרמנית: **Landkreis Spree-Neiße**) הוא מחוז במדינת ברנדנבורג שבגרמניה.

## היסטוריה
המחוז הוקם ב-6 בדצמבר 1993, מאיחוד של מספר מחוזות קודמים, והוא מקיף לחלוטין את העיר העצמאית קוטבוס.

## גאוגרפיה
המחוז שוכן בדרום-מזרח המדינה וגובל בפולין דרך נהר הנייסה. האזור ייחודי בכך שהוא כולל אזורי התיישבות מסורתיים של בני המיעוט הסורבי, המשמרים בו שפה ותרבות סלאבית עתיקה.

## קישורים חיצוניים

* 

## הערות שוליים

שפרה-נייסה
מחוז טלטוב-פלמינג

**מחוז טֶלְטוֹב-פְלֶמִינְג** (בגרמנית: **Landkreis Teltow-Fläming**) הוא מחוז במדינת ברנדנבורג שבגרמניה.

## היסטוריה
המחוז נוצר ב-6 בדצמבר 1993 כחלק מהרפורמה המחוזית של ברנדנבורג, ממיזוג של מחוזות יוטרבוג, לוקנוואלדה וצוסן.

## גאוגרפיה
המחוז משתרע מדרום לברלין. הוא מפורסם בזכות "פלמינג-סקייט" (Flaeming-Skate), מסלול רציף המיועד להחלקה על גלגיליות ולרכיבת אופניים שאורכו מעל ל-200 קילומטרים, ונחשב לארוך מסוגו באירופה.

## קישורים חיצוניים

* 

## הערות שוליים

טלטוב-פלמינג
מחוז אוקרמרק

**מחוז אוּקֶרְמַארְק** (בגרמנית: **Landkreis Uckermark**) הוא מחוז במדינת ברנדנבורג שבגרמניה.

## היסטוריה
המחוז הוקם ב-6 בדצמבר 1993 בעקבות איחוד המחוזות אנגרמינדה, פרנצלאו וטמפלין לכדי רשות מנהלית אחת.

## גאוגרפיה
מחוז זה ממוקם בצפון-מזרח ברנדנבורג. הוא נחשב לאחד המחוזות הגדולים ביותר בשטחו בגרמניה כולה, וכולל בתוכו את הפארק הלאומי עמק האודר התחתון (Nationalpark Unteres Odertal), המשותף לגרמניה ולפולין.

## קישורים חיצוניים

* 

## הערות שוליים

אוקרמרק
מחוז באד דובראן

**מחוז בַּאד דּוֹבֶּרָאן** (בגרמנית: **Landkreis Bad Doberan**) היה מחוז במדינת מקלנבורג-מערב פומרניה שבגרמניה.

## היסטוריה
המחוז הוקם במתכונתו המחודשת ב-12 ביוני 1994, אך סיים את דרכו העצמאית ב-4 בספטמבר 2011, אז מוזג לתוך מחוז רוסטוק (Rostock) כחלק מרפורמה נרחבת במבנה המחוזות במדינה.

## גאוגרפיה
המחוז שכן לחוף הים הבלטי. הוא התפרסם, בין היתר, בזכות אתר הנופש הייליגנדם (Heiligendamm), שהוא עיר הקיט העתיקה ביותר בגרמניה השוכנת על חוף הים ומושכת תיירים רבים.

## קישורים חיצוניים

* 

## הערות שוליים

באד דובראן
מחוז דמין

**מחוז דֶּמִין** (בגרמנית: **Landkreis Demmin**) היה מחוז במדינת מקלנבורג-מערב פומרניה שבגרמניה.

## היסטוריה
מחוז דמין הוקם ב-12 ביוני 1994. ב-4 בספטמבר 2011 פורק המחוז במסגרת הרפורמה המנהלית, ושטחיו פוצלו בין המחוזות החדשים פומרניה המערבית-גרייפסוואלד ופלטת האגמים המקלנבורגית.

## גאוגרפיה
האזור שבו שכן המחוז מאופיין בנופים עשירים במים, נהרות ואגמים, וכלל חלקים משמעותיים מאגם קומרור (Kummerower See), שהוא אחד האגמים הגדולים במדינה המושך חובבי טבע וספורט ימי.

## קישורים חיצוניים

* 

## הערות שוליים

דמין
מחוז אוסטפריגניץ-רופין

**מחוז אוֹסְטְפְּרִיגְנִיץ-רוּפִּין** (בגרמנית: **Landkreis Ostprignitz-Ruppin**) הוא מחוז במדינת ברנדנבורג שבגרמניה.

## היסטוריה
המחוז הוקם בדצמבר 1993 במסגרת הרפורמה המחוזית, ממיזוג של המחוזות הקודמים ויטשטוק, קיריץ ונוירופין.

## גאוגרפיה
המחוז מתאפיין בשטחים חקלאיים, יערות ואזורי ביצות, ונחשב לאחד האזורים עתירי המים ביותר בברנדנבורג הודות לארץ האגמים של רופין.

## קישורים חיצוניים

* 

## הערות שוליים

אוסטפריגניץ-רופין
מחוז פוטסדאם-מיטלמרק

**מחוז פּוֹטְסְדָאם-מִיטֶלְמַארְק** (בגרמנית: **Landkreis Potsdam-Mittelmark**) הוא מחוז במדינת ברנדנבורג שבגרמניה.

## היסטוריה
המחוז הוקם בעקבות הבחירות למועצה המקומית ב-5 בדצמבר 1993, ואיחד בתוכו מספר מחוזות קודמים, תוך שהעיר בד בלציג נקבעה כמושב המחוז.

## גאוגרפיה
המחוז גובל בעיר הבירה ברלין ובעיר פוטסדאם, וכולל שטחי טבע נרחבים כמו פארק הטבע הראשי של אזור פלמינג הגבוה (Hoher Fläming).

## קישורים חיצוניים

* 

## הערות שוליים

פוטסדאם-מיטלמרק
מחוז גיסטרו

**מחוז גִּיסְטְרוֹ** (בגרמנית: **Landkreis Güstrow**) היה מחוז במדינת מקלנבורג-מערב פומרניה שבגרמניה.

## היסטוריה
המחוז הוקם ב-12 ביוני 1994 במסגרת הארגון מחדש של המחוזות. ב-4 בספטמבר 2011 פורק המחוז במסגרת רפורמה מקיפה, ושטחיו מוזגו יחד עם מחוז באד דובראן ליצירת מחוז רוסטוק (Rostock).

## גאוגרפיה
המחוז שכן במרכז המדינה והתאפיין באופי חקלאי ברובו, כאשר נהר הווארנו (Warnow) ואגן הניקוז שלו היוו חלק מרכזי מנופו הטבעי.

## קישורים חיצוניים

* 

## הערות שוליים

גיסטרו
מחוז לודוויגסלוסט

**מחוז לוּדְוִויגְסְלוּסְט** (בגרמנית: **Landkreis Ludwigslust**) היה מחוז במדינת מקלנבורג-מערב פומרניה שבגרמניה.

## היסטוריה
מחוז זה נוצר ב-12 ביוני 1994. דרכו העצמאית הסתיימה ב-4 בספטמבר 2011, אז מוזג יחד עם מחוז פארכים (Parchim) ליצירת המחוז החדש לודוויגסלוסט-פארכים.

## גאוגרפיה
המחוז שכן בדרום-מערב המדינה. הוא היה מוכר בזכות ארמון לודוויגסלוסט המפואר, שכונה לעיתים "ורסאי של הצפון", וכן בזכות אזורי החורש והטבע הייחודיים של עמק האלבה.

## קישורים חיצוניים

* 

## הערות שוליים

לודוויגסלוסט
מחוז מקלנבורג-שטרליץ

**מחוז מֶקְלֶנְבּוּרְג-שְׁטְרֶלִיץ** (בגרמנית: **Landkreis Mecklenburg-Strelitz**) היה מחוז במדינת מקלנבורג-מערב פומרניה שבגרמניה.

## היסטוריה
המחוז הוקם ב-12 ביוני 1994 ושמר על גבולותיו עד ה-4 בספטמבר 2011, מועד בו פורק ומוזג לתוך מחוז פלטת האגמים המקלנבורגית הענק במסגרת הרפורמה המדינתית.

## גאוגרפיה
המחוז שכן בדרום-מזרח המדינה וכלל בתוכו חלקים נרחבים מהפארק הלאומי מיריץ (Müritz-Nationalpark), המאופיין ביערות עד ובעשרות אגמים קטנים וקסומים.

## קישורים חיצוניים

* 

## הערות שוליים

מקלנבורג-שטרליץ
מחוז מיריץ

**מחוז מִירִיץ** (בגרמנית: **Landkreis Müritz**) היה מחוז במדינת מקלנבורג-מערב פומרניה שבגרמניה.

## היסטוריה
המחוז החל את דרכו ב-12 ביוני 1994 וסיים אותה ב-4 בספטמבר 2011, עת הפך לחלק ממחוז פלטת האגמים המקלנבורגית לצד מחוזות נוספים.

## גאוגרפיה
המחוז נקרא על שמו של אגם מיריץ (Müritz), האגם הגדול ביותר שנמצא בשלמותו בתוך שטחי גרמניה, אשר היווה ועדיין מהווה מוקד תיירות פנים וחוץ מרכזי לחובבי שייט וטבע.

## קישורים חיצוניים

* 

## הערות שוליים

מיריץ
מחוז צפון פומרניה

**מחוז צְפוֹן פּוֹמֶרֶנְיָה** (בגרמנית: **Landkreis Nordvorpommern**) היה מחוז במדינת מקלנבורג-מערב פומרניה שבגרמניה.

## היסטוריה
המחוז הוקם ב-12 ביוני 1994 במסגרת החלוקה המנהלית של שנות ה-90. ב-4 בספטמבר 2011 הוא מוזג יחד עם מחוז ריגן והעיר שטרלזונד לכדי מחוז חדש בשם פומרניה המערבית-ריגן (Vorpommern-Rügen).

## גאוגרפיה
המחוז שכן על חוף הים הבלטי וכלל את חצי האי הציורי פישלנד-דארס-צינגסט (Fischland-Darß-Zingst), המהווה מוקד משיכה תיירותי ואזור מוגן וחשוב לציפורים נודדות.

## קישורים חיצוניים

* 

## הערות שוליים

פומרניה, צפון
מחוז פארכים

**מחוז פַּארְכִים** (בגרמנית: **Landkreis Parchim**) היה מחוז במדינת מקלנבורג-מערב פומרניה שבגרמניה.

## היסטוריה
המחוז הוקם ב-12 ביוני 1994 כחלק מרפורמת המחוזות במדינה. עצמאותו המנהלית הסתיימה ב-4 בספטמבר 2011, אז מוזג יחד עם מחוז לודוויגסלוסט ליצירת המחוז החדש לודוויגסלוסט-פארכים.

## גאוגרפיה
אזור המחוז התאפיין בטבע ירוק וכלל בתוכו את אזור שימור הטבע של לויץ (Lewitz), המפורסם באדמותיו הלחות המהוות בית גידול מרכזי למיני עופות רבים.

## קישורים חיצוניים

* 

## הערות שוליים

פארכים
מחוז ריגן

**מחוז רִיגֶן** (בגרמנית: **Landkreis Rügen**) היה מחוז במדינת מקלנבורג-מערב פומרניה שבגרמניה.

## היסטוריה
מחוז ריגן הוקם ב-12 ביוני 1994 ושמר על גבולותיו עד שפורק ב-4 בספטמבר 2011, עת מוזג אל תוך מחוז פומרניה המערבית-ריגן החדש לצד העיר שטרלזונד ומחוז צפון פומרניה.

## גאוגרפיה
המחוז הקיף את כל שטחו של ריגן, האי הגדול ביותר בגרמניה, וכלל את הפארק הלאומי יאסמונד (Jasmund-Nationalpark) אשר התפרסם עולמית בזכות צוקי הקירטון הלבנים והמרשימים שלו.

## קישורים חיצוניים

* 

## הערות שוליים

ריגן
מחוז איקר-רנדו

**מחוז אִיקֶר-רַנְדּוֹ** (בגרמנית: **Landkreis Uecker-Randow**) היה מחוז במדינת מקלנבורג-מערב פומרניה שבגרמניה.

## היסטוריה
מחוז זה נוצר ב-12 ביוני 1994 במסגרת הארגון מחדש של המחוזות. ב-4 בספטמבר 2011 פורק המחוז ושולב אל תוך מחוז פומרניה המערבית-גרייפסוואלד כחלק מהרפורמה המנהלית של המדינה.

## גאוגרפיה
המחוז השתרע בפינה הצפון-מזרחית של גרמניה וגבל בפולין. הוא נקרא על שם שני הנהרות המרכזיים שחצו אותו: נהר האיקר (Uecker) ונהר הרנדו (Randow). בצפונו גבל המחוז בלגונת שצ'צ'ין (Stettiner Haff).

## קישורים חיצוניים

* 

## הערות שוליים

איקר-רנדו
מחוז ארוויילר

**מחוז אַרְווַיְילֶר** (בגרמנית: **Landkreis Ahrweiler**) הוא מחוז במדינת ריינלנד-פפאלץ שבגרמניה.

## היסטוריה
המחוז הוקם במקור בשנת 1816 כחלק מפרובינציית הריין של ממלכת פרוסיה. גבולותיו הנוכחיים נקבעו סופית ב-7 בנובמבר 1970 במסגרת רפורמה מנהלית מקיפה במדינה.

## גאוגרפיה
המחוז שוכן בצפון ריינלנד-פפאלץ. הוא מוכר בזכות עמק נהר האהר (Ahrtal) החוצה אותו, וכן הודות לחלקים מהרי אייפל הממוקמים בשטחו.

## קישורים חיצוניים

* 

## הערות שוליים

ארוויילר
מחוז אלטנקירכן

**מחוז אַלְטֶנְקִירְכן** (בגרמנית: **Landkreis Altenkirchen**) הוא מחוז במדינת ריינלנד-פפאלץ שבגרמניה.

## היסטוריה
מחוז זה נוסד בשנת 1816 וקיבל את צורתו הנוכחית בעקבות שינויי גבולות קלים שנכנסו לתוקף ב-7 בנובמבר 1970 כחלק מהרפורמה המחוזית.

## גאוגרפיה
המחוז ממוקם בפינה הצפונית ביותר של המדינה. הוא מתאפיין בנופים המיוערים של רכס הרי הווסטרוואלד (Westerwald) ונחצה על ידי נהר הזיג (Sieg).

## קישורים חיצוניים

* 

## הערות שוליים

אלטנקירכן
מחוז אלציי-וורמס

**מחוז אַלְצַיי-ווֹרְמְס** (בגרמנית: **Landkreis Alzey-Worms**) הוא מחוז במדינת ריינלנד-פפאלץ שבגרמניה.

## היסטוריה
המחוז נוצר באופן רשמי ב-7 ביוני 1969 כתוצאה ממיזוג של מחוז אלציי לשעבר יחד עם חלקים נרחבים ממחוז וורמס שפורק.

## גאוגרפיה
המחוז שוכן באזור ההיסטורי של ריינהסן (Rheinhessen). הוא מאופיין בשטחים חקלאיים נרחבים ונחשב לאחד מהמחוזות בעלי תפוקת היין הגדולה ביותר בגרמניה כולה.

## קישורים חיצוניים

* 

## הערות שוליים

אלציי-וורמס
מחוז צפון מקלנבורג

**מחוז צְפוֹן מֶקְלֶנְבּוּרְג** (בגרמנית: **Landkreis Nordwestmecklenburg**) הוא מחוז במדינת מקלנבורג-מערב פומרניה שבגרמניה.

## היסטוריה
המחוז הוקם במקור ב-12 ביוני 1994. ברפורמה המחוזית שנכנסה לתוקף ב-4 בספטמבר 2011, המחוז לא פורק, אלא הורחב משמעותית לאחר שסיפח אליו את העיר ויסמר (Wismar), שהפכה לעיר הבירה ומושב המחוז.

## גאוגרפיה
המחוז ממוקם בפינה הצפון-מערבית של המדינה, לחופי הים הבלטי, וכולל איים קטנים כדוגמת האי פל (Poel). הוא גובל במערבו במדינת שלזוויג-הולשטיין.

## קישורים חיצוניים

* 

## הערות שוליים

מקלנבורג, צפון
מחוז מזרח פומרניה

**מחוז מִזְרַח פּוֹמֶרֶנְיָה** (בגרמנית: **Landkreis Ostvorpommern**) היה מחוז במדינת מקלנבורג-מערב פומרניה שבגרמניה.

## היסטוריה
המחוז נוצר ב-12 ביוני 1994, בעקבות איחוד של המחוזות אנקלם, גרייפסוואלד ו-וולגסט. ב-4 בספטמבר 2011 המחוז פורק, ושטחיו מוזגו אל תוך מחוז פומרניה המערבית-גרייפסוואלד (Vorpommern-Greifswald).

## גאוגרפיה
המחוז שכן לחופי הים הבלטי וכלל בתוכו, בין היתר, את חציו הגרמני של האי אוזדום (Usedom), המהווה מוקד תיירות פופולרי בשל חופיו החוליים.

## קישורים חיצוניים

* 

## הערות שוליים

פומרניה, מזרח
מחוז באד דירקהיים

**מחוז בַּאד דִּירְקְהַיְים** (בגרמנית: **Landkreis Bad Dürkheim**) הוא מחוז במדינת ריינלנד-פפאלץ שבגרמניה.

## היסטוריה
המחוז הוקם ב-7 ביוני 1969 במסגרת רפורמת המחוזות, מאיחוד של המחוזות הקודמים נוישטט אן דר ויינשטראסה ופרנקנטל.

## גאוגרפיה
אזור המחוז משלב בתוכו חלקים מיער פפאלץ (Pfälzerwald) ממערב, ואת דרך היין הגרמנית המפורסמת (Deutsche Weinstraße) החוצה אותו ומעניקה לו את אופיו התיירותי.

## קישורים חיצוניים

* 

## הערות שוליים

באד דירקהיים
מחוז באד קרויצנאך

**מחוז בַּאד קְרוֹיְצְנַאך** (בגרמנית: **Landkreis Bad Kreuznach**) הוא מחוז במדינת ריינלנד-פפאלץ שבגרמניה.

## היסטוריה
המחוז הוקם במקור בשנת 1816, אך גבולותיו המודרניים עוצבו בשלבים בעקבות הרפורמות המנהליות של ה-7 ביוני 1969 וה-7 בנובמבר 1970.

## גאוגרפיה
המחוז מאופיין מבחינה טבעית על ידי עמק נהר הנאהה (Nahe) הזורם במרכזו, ומוכר היטב כאזור גידול גפנים לייצור יין וכמוקד של מעיינות מרפא.

## קישורים חיצוניים

* 

## הערות שוליים

באד קרויצנאך
מחוז ברנקסטל-ויטליך

**מחוז בֶּרְנְקַסְטֶל-וִיטְלִיך** (בגרמנית: **Landkreis Bernkastel-Wittlich**) הוא מחוז במדינת ריינלנד-פפאלץ שבגרמניה.

## היסטוריה
המחוז הוקם באופן רשמי ב-7 ביוני 1969 במסגרת הרפורמה המנהלית של ריינלנד-פפאלץ, כתוצאה ממיזוג של מחוזות ברנקסטל וויטליך.

## גאוגרפיה
המחוז ממוקם סביב עמק נהר המוזל, ונחשב לאחד מאזורי גידול היין החשובים והמפורסמים בגרמניה. חלקים משטחו משתרעים גם על רכסי הרי האייפל וההונסריק (Hunsrück).

## קישורים חיצוניים

* 

## הערות שוליים

ברנקסטל-ויטליך
מחוז אייפלקרייס ביטבורג-פרים

**מחוז אַיְיפֶלְקְרַיְיס בִּיטְבּוּרְג-פְּרִים** (בגרמנית: **Eifelkreis Bitburg-Prüm**) הוא מחוז במדינת ריינלנד-פפאלץ שבגרמניה.

## היסטוריה
המחוז נוסד ב-7 בנובמבר 1970 בעקבות מיזוג של מחוז ביטבורג עם מחוז פרים וחלקים נוספים. עד שנת 2007 נקרא המחוז רשמית "מחוז ביטבורג-פרים", ואז שונה שמו כדי לכלול את אזור האייפל.

## גאוגרפיה
המחוז שוכן במערב המדינה וגובל בבלגיה ובלוקסמבורג. הוא מתאפיין בנופים המיוערים וההרריים של חבל האייפל ונחשב לאחד המחוזות בעלי צפיפות האוכלוסין הנמוכה ביותר בריינלנד-פפאלץ.

## קישורים חיצוניים

* 

## הערות שוליים

אייפלקרייס ביטבורג-פרים
מחוז דונרסברגקרייס

**מחוז דּוֹנֶרְסְבֶּרְגְקְרַיְיס** (בגרמנית: **Donnersbergkreis**) הוא מחוז במדינת ריינלנד-פפאלץ שבגרמניה.

## היסטוריה
המחוז הוקם ב-7 ביוני 1969, כתוצאה ישירה של איחוד המחוזות לשעבר קירכהיימבולנדן ורוקנהאוזן במסגרת הרפורמה המנהלית במדינה.

## גאוגרפיה
המחוז קרוי על שם הר הדונרסברג (Donnersberg), המתנשא לגובה של 686.5 מטרים ומהווה את הנקודה הגבוהה ביותר באזור ההיסטורי של פפאלץ (Pfalz). הנוף באזור משלב יערות ושטחים חקלאיים פתוחים.

## קישורים חיצוניים

* 

## הערות שוליים

דונרסברגקרייס
מחוז גרמרסהיים

**מחוז גֶּרְמֶרְסְהַיְים** (בגרמנית: **Landkreis Germersheim**) הוא מחוז במדינת ריינלנד-פפאלץ שבגרמניה.

## היסטוריה
המחוז הוקם במקור בשנת 1818 כאשר האזור השתייך לממלכת בוואריה. גבולותיו הנוכחיים התעצבו ברובם במהלך הרפורמות המנהליות של שנות ה-70 של המאה ה-20.

## גאוגרפיה
המחוז שוכן בדרום-מזרח המדינה וגובל מדרום בצרפת. נהר הריין מהווה את גבולו המזרחי, ובדרומו משתרע יער בינוואלד (Bienwald) רחב הידיים.

## קישורים חיצוניים

* 

## הערות שוליים

גרמרסהיים
מחוז קוכם-צל

**מחוז קוֹכֶם-צֶל** (בגרמנית: **Landkreis Cochem-Zell**) הוא מחוז במדינת ריינלנד-פפאלץ שבגרמניה.

## היסטוריה
מחוז זה נוצר באופן רשמי ב-7 ביוני 1969, במסגרת הרפורמה המחוזית הגדולה, כתוצאה ממיזוג של מחוזות קוכם וצל, לצד מספר קהילות נוספות.

## גאוגרפיה
המחוז נחצה במרכזו על ידי נהר המוזל, המעצב את הנוף המקומי עם טרסות גפנים תלולות במיוחד. הוא ממוקם גאוגרפית בין רכס הרי האייפל מצפון ורכס ההונסריק מדרום.

## קישורים חיצוניים

* 

## הערות שוליים

קוכם-צל
מחוז בירקנפלד

**מחוז בִּירְקֶנְפֶלְד** (בגרמנית: **Landkreis Birkenfeld**) הוא מחוז במדינת ריינלנד-פפאלץ שבגרמניה.

## היסטוריה
שורשיו של המחוז נעוצים בנסיכות בירקנפלד ההיסטורית. גבולותיו המודרניים עוצבו סופית בעקבות שינויים מנהליים שהתרחשו ב-7 ביוני 1969 וב-7 בנובמבר 1970.

## גאוגרפיה
המחוז ממוקם באזור רכס הרי ההונסריק (Hunsrück) ונחצה על ידי נהר הנאהה (Nahe). בשטחו נמצא חלק ניכר מהפארק הלאומי הונסריק-הוכוואלד (Nationalpark Hunsrück-Hochwald).

## קישורים חיצוניים

* 

## הערות שוליים

בירקנפלד
מחוז מיינץ-בינגן

**מחוז מַיְינְץ-בִּינְגֶן** (בגרמנית: **Landkreis Mainz-Bingen**) הוא מחוז במדינת ריינלנד-פפאלץ שבגרמניה.

## היסטוריה
המחוז הוקם ב-7 ביוני 1969 במסגרת רפורמה מנהלית מקיפה במדינה, על ידי מיזוג של מחוזות בינגן ומיינץ לתוך רשות מנהלית אחת המקיפה את הבירה מיינץ.

## גאוגרפיה
המחוז משתרע משני צדדיו של עמק הריין, ומוכר בעולם כאחד האזורים המרכזיים של ייצור היין בחבל ריינהסן (Rheinhessen), עם שטחי כרמים נרחבים.

## קישורים חיצוניים

* 

## הערות שוליים

מיינץ-בינגן
מחוז מאיין-קובלנץ

**מחוז מַאיֶין-קוֹבְּלֶנְץ** (בגרמנית: **Landkreis Mayen-Koblenz**) הוא מחוז במדינת ריינלנד-פפאלץ שבגרמניה.

## היסטוריה
המחוז הוקם ב-7 בנובמבר 1970, כתוצאה מאיחוד של המחוזות לשעבר מאיין וקובלנץ במהלך רפורמת המחוזות הגדולה בריינלנד-פפאלץ.

## גאוגרפיה
המחוז ממוקם בנקודת המפגש האסטרטגית של הנהרות ריין ומוזל. הוא כולל חלקים נרחבים מהאייפל הגעשי (Vulkaneifel), לרבות אגם הלוע המפורסם לאכר זה (Laacher See), והוא המחוז המאוכלס ביותר במדינה.

## קישורים חיצוניים

* 

## הערות שוליים

מאיין-קובלנץ
מחוז נויוויד

**מחוז נוֹיְוִויד** (בגרמנית: **Landkreis Neuwied**) הוא מחוז במדינת ריינלנד-פפאלץ שבגרמניה.

## היסטוריה
המחוז הוקם לראשונה בשנת 1816 כחלק מפרובינציית הריין הפרוסית. גבולותיו המודרניים התגבשו סופית בעקבות התאמות במסגרת הרפורמה המחוזית ב-7 בנובמבר 1970.

## גאוגרפיה
המחוז שוכן בצפון ריינלנד-פפאלץ, לאורך הגדה הימנית של נהר הריין. פנים המחוז מאופיין בנופים ההרריים והמיוערים של רכס הווסטרוואלד (Westerwald).

## קישורים חיצוניים

* 

## הערות שוליים

נויוויד
מחוז ריין-הונסריק

**מחוז רַיְין-הוּנְסְרִיק** (בגרמנית: **Rhein-Hunsrück-Kreis**) הוא מחוז במדינת ריינלנד-פפאלץ שבגרמניה.

## היסטוריה
המחוז הוקם ב-7 ביוני 1969 כחלק מהרפורמה המנהלית הגדולה בריינלנד-פפאלץ, ואיחד לתוכו את המחוזות הקודמים זימרן וסנקט גואר.

## גאוגרפיה
המחוז מאופיין בנוף ההררי והמיוער של רכס ההונסריק (Hunsrück). גבולו המזרחי של המחוז מעוצב על ידי נהר הריין, באזור עמק הריין המרכזי העילי שהוכרז כאתר מורשת עולמית.

## קישורים חיצוניים

* 

## הערות שוליים

ריין-הונסריק